Uncaria

Ti Uncaria ket ti henero dagiti agsabsabong a mula iti pamilia ti Rubiaceae. Daytoy ket agraman kadagiti agarup a 40 a sebbangan. Ti pannakaiwarwarasda ket pantropikal, a kaaduan dagiti sebbangan ket patneng iti tropikal nga Asia, tallo manipud iti Aprika ken ti Mediteraneo ken dua manipud iti neotropiko. Dagitoy ket ammo a kas gambier, cat's claw wenno uña de gato, dagitoy dua nagan ket naibingbingay kadagiti nadumaduma a sabali a mula. Ti sebbangan-kita para iti henero ket ti Uncaria guianensis.

Ti Gambier ti Indonesia (U. gambir) ket ti maysa a dakkel a tropikal nga agkalatkat nga addaan kadagiti bulong a kadawyan iti daytoy a henero, agsumbangir ken agarup a  iti kaatiddog. Ti U. tomentosa ti Abagatan nga Amerika ket tinawtawagan iti Uña de Gato. Ti Uncaria sinensis ket kadawyan iti Tsina.

Ti Uncaria ket ninaganan babaen ni Johann von Schreber idi iti bukodna a Genera Plantarum edision 8[a] (saan nga iyallilaw kadagiti libro iti isu met laeng a titulo babaen ni Linnaeus, Jussieu, ken dadduma pay). Ti nagan ti henero ket naala manipud iti balikas ti Latin iti uncus, a ti kayatna a sawen ket "maysa a kawit". Daytoy ket mangibagbaga kadagiti kawit, a mabukel kadagiti napabassit a sanga, nga us-usaren ti Uncaria a kumapet kadagtii sabali a mula.

Ti Uncaria ket kameng ti tribu ti Naucleeae, ngem ti puestona iti kaunegan iti dayta a tribu ket agtultuloy a saan a nasolbar.

Deskripsion 
Dagitoy ket natariakyo a liana; kumalatkat babaen dagiti kawit a nabukel manipud iti napabassit, a nabaliwen a sangsanga. Dagiti estipula ket intero wenno nagiwangan. Dagiti inploressensia ket dagiti kompakto nga ulo iti patingga dagiti horisontal, ken napabassit unay a sanga. Dagiti pingir ti corolla ket awanan kadagiti parte. Dagiti bukel ket agraman kadagiti atiddog a payak iti tunggal maysa nga ungto, ti akinbaba a payak ket nauneg a nagiwangan.

Dagiti sebbangan 
Ti sumaganad a listaan dagiti sebbangan ket mabalin a saan a kompleto wenno aglaon kadagiti sinonimo.

Dagiti nagibasaran

Dagiti akinruar a silpo 

Germplasm Resources Information Network: Uncaria
 Search Uncaria, Royal Botanic Gardens, KewScience

 
Makaagas a mulmula